11. ΝΟΜΟΘΕΤ. ΔΙΑΤΑΓΜΑ υπ’ αριθ. 2953 της 10/17 Αυγ. 1954 Περί καθορισμού των εκ του Ταμείου Προνοίας Δημοσίων Υπαλλήλων χορηγητέων ασφαλιστικών παροχών των αναδιοριζομένων υπαλλήλων και άλλων τινών ασφαλιστικών διατάξεων. Άρθρ.1.-1.Οι εκ των λαβόντων παρά του Ταμείου Προνοίας Δημοσίων Υπαλλήλων εφ’ άπαξ βοήθημα ή εισφοράς επανελθόντες και εφ’ εξής επανερχόμενοι εις την υπηρεσίαν δι’ αναδιορισμού ή δι’ ανακλήσεως ή καταργήσεως της περί εξόδου των εκ της υπηρεσίας Διοικητικής πράξεως ή άλλως πως, δικαιούνται βάσει της νέας εκ της ασφαλίσεως εξόδου των βοηθήματος ή επιστροφής εισφορών, εφ’ όσον συνεπλήρωσαν μετά την επαναφοράν των εις την υπηρεσίαν χρόνον ασφαλίσεως 36 μηνών και εφ’ όσον συντρέχουσι και αι προβλεπόμεναι δια την περίπτωσιν της νέας εξόδου των λοιπαί προϋποθέσεις δημιουργίας δικαιώματος βοηθήματος ή επιστροφής εισφορών. 2.Δεν απαιτείται δια την δημιουργίαν του δικαιώματος βοηθήματος ή επιστροφής εισφορών η κατά τα ανωτέρω συμπλήρωσις χρόνου ασφαλίσεως 36 μηνών δια τους εκ των επανελθόντων και εφ’ εξής επανερχομένων εις την υπηρεσίαν εξερχομένους εκ νέου της ασφαλίσεως λόγω θανάτου ή παθήσεως εν υπηρεσία και ένεκα ταύτης, ως και δια τους επανελθόντας και εφ’ εξής επανερχομένους εις την υπηρεσίαν δι’ ανακλήσεως ή καταργήσεως της περί εξόδου των εκ της υπηρεσίας Διοικητικής πράξεως. 3.Δια την δημιουργίαν του δικαιώματος βοηθήματος, ή επιστροφής εισφορών συνυπολογίζεται και ο προ της επαναφοράς εις την υπηρεσίαν διανυθείς χρόνος ασφαλίσεως, το ποσόν όμως του χορηγητέου βοηθήματος ή επιστροφής εισφορών κανονίζεται βάσει του χρόνου ασφαλίσεως του διανυθέντος μετά την επαναφοράν, συνυπολογιζομένου εις τούτον και του κατά τας κειμένας διατάξεις χρόνου ασφαλίσεως καθ’ ον παρέμειναν εκτός υπηρεσίας. 4.Τα κατά τας κειμένας διατάξεις δυνάμενα να λογισθώσιν ως χρόνος ασφαλίσεως χρονικά διαστήματα εκτός υπηρεσίας προσμετρώνται εις τον λοιπόν χρόνον ασφαλίσεως εφ’ όσον τούτο ζητηθή υπό του ησφαλισμένου ή εν περιπτώσει θανάτου του υπό των δικαιουμένων προσώπων και εφ’ όσον κατβληθώσιν υπό τούτων αι αναλογούσαι δια τον προσμετρούμενον χρόνον εισφοραί. Αι οφειλόμεναι εισφοραί δια τα χρονικά ταύτα διαστήματα δύνανται να εξοφληθώσι κατά την διάρκειαν της ενεργού υπηρεσίας του ησφαλισμένου εφ’ άπαξ ή εις δόσεις οριζομένας υπό του Διοικητικού Συμβουλίου του Ταμείου ή να παρακρατηθώσιν εφ’ άπαξ εκ της χορηγηθησομένης ασφαλιστικής παροχής. Δια τον υπολογισμόν του πληρωτέου ή παρακρατητέου ποσού εκάστη των οφειλομένων μηνιαίων εισφορών είναι ισόποσος προς την αντιστοιχούσαν εις τον μισθόν του ησφαλισμένου κατά τον μήνα της ενάρξεως της εξοφλήσεως εισφοράν. Εις περίπτωσιν παρακρατήσεως των οφειλομένων εκ της ασφαλιστικής παροχής η εισφορά δεν δύναται να είναι μείζων των 90/100 του μηνιαίου βοηθήματος του αντιστοιχούντος εις τον μισθόν ασφαλίσεως του ησφαλισμένου. Εις την περίπτωσιν εξοφλήσεως οφειλής λόγω στρατεύσεως ληξάσης προ της 1ης Ιαν. 1950 εκάστη των οφειλομένων εισφορών δεν δύναται να είναι μείζων των 50/100 του μηνιαίου βοηθήματος ούτινος θα εδικαιούτο ο στρατευθείς ησφαλισμένος κατά τον χρόνον της ενάρξεως της εξοφλήσεως. 5.Δικαιούνται βοηθήματος ή επιστροφής εισφορών θεωρούμενοι ως μη λαβόντες τοιούτον, α) οι επανελθόντες εις την υπηρεσίαν εφ’ όσον επέστρεψαν τα ληφθέντα ποσά προ της 7ης Αυγ. 1942 ή εις νέας δραχμάς με την 10ην Νοεμ. 1954 και προ της 10ης Οκτ. 1947, β)οι λαβόντες βοήθημα ή εισφοράς από 27 Απρ. 1941 μέχρι 10ης Νοεμ. 1944 ανεξαρτήτως εάν ούτοι επέστρεψαν ή ου τα ληφθέντα και γ) οι λαβόντες βοήθημα ή εισφοράς μετά την 1ην Ιαν. 1945 και επανελθόντες ήδη εις την υπηρεσίαν δι’ ανακλήσεως ή καταργήσεως της περί εξόδου των εκ της υπηρεσίας Διοικητικής πράξεως. 6.Εκ του ποσού της ασφαλιστικής παροχής ούτινος δικαιούνται οι ανήκοντες εις την ανωτέρω υπό στοιχ. γ΄ κατηγορίαν ησφαλισμένοι παρακρατείται η βάσει της ανακληθείσης ή καταργηθείσης περί εξόδου των εκ της υπηρεσίας Διοικητικής πράξεως χορηγηθείσα αυτοίς ασφαλιστική παροχή προσαυξανομένη συν τω εκάστοτε νομίμω τόκω υπολογιζομένω από της εισπράξεως της παροχής. Η παρακράτησις αύτη δεν ενεργείται δια τους ησφαλισμένους οίτινες επέστρεψον τα ληφθέντα ατόκως μέχρι 15 Μαΐου 1953, ως και δια τους ησφαλισμένους οίτινες προ της χορηγήσεως αυτοίς της νέας ασφαλιστικής παροχής είχον επιστρέψει τα ληφθέντα εντόκως από της εισπράξεως της αρχικής παροχής. 7.Αι διατάξεις του παρόντος ισχύουσι δια τους από 1ης ιαν. 1953 εξελθόντας και εφ’ εξής εξερχομένους της ασφαλίσεως του Ταμείου. Αι τυχόν καταβληθείσαι επί πλέον ασφαλιστικαί παροχαί βάσει των προϊσχυσασών διατάξεων δεν αναζητούνται. Άρθρ.2.-Πάσα τροποποίησις ή θέσπισις καταστατικής διατάξεως Ασφαλιστικού Οργανισμού αρμοδιότητος Υπουργείου Εργασίας γίγνεται μετά γνώμην μεν των Διοικητικών Συμβουλίων των Οργανισμών τούτων άπαξ κατ’ έτος και κατά μήνα Ιανουάριον, εκτάκτως δε μετά πρότασιν του επί της Εργασίας Υπουργού και πάντοτε δια Β.Δ/των εκδιδομένων προτάσει του αυτού Υπουργού μετά γνωμοδότησιν του Συμβουλίου Κοινωνικής Ασφαλίσεως. Άρθρ.3.-1.Η υπό του Ταμείου Επικουρικής Ασφαλίσεως Προσωπικού Οργανισμού Κοινωνικής Ασφαλίσεως παρεχομένη μηνιαία παροχή εις τους παρ’ αυτώ ησφαλισμένους δεν δύναται να υπερβή το εξήκοντα τοις εκατόν των μηνιαίων αυτών αποδοχών. 2.Οι παρά τω ως άνω Οργανισμώ ησφαλισμένοι δικαιούνται παροχής μηνιαίας ή εφ’ άπαξ  εφ’ όσον  έχουσιν   ενδεκαετή   τουλάχιστον   πραγ(Αντί για τη σελ. 517(α)) Σελ. 517(β) Τεύχος ΙΒ-5-3 Σελ. 37 Ταμείο Προνοίας Δημοσίων Υπαλλήλων 2.Θ.β.11 ματικήν εν ασφαλίσει υπηρεσίαν και τας λοιπάς εν τω καταστατικώ του Οργανισμού τούτου οριζομένας προϋποθέσεις. 3.Οι μη συγκεντρούντες τας προϋποθέσεις ταύτας ήδη συνταξιούχοι λαμβάνουσι προσωπικόν μηνιαίον βοήθημα, το οποίον ισούται προς τόσα εκατοστά των μηνιαίων αποδοχών αυτών όσα είναι τα έτη της πραγματικής εν ασφαλίσει υπηρεσίας επί τρία, μη δυνάμενον πάντως να υπερβή το εν τέταρτον των μηνιαίων αποδοχών των. Άρθρ.4.-Ησφαλισμένοι εις Ασφαλιστικούς Οργανισμούς, οίτινες κατέβαλον τας εισφοράς εις το Τ.Ε.Α.Π.Ο.Κ.Α. και μη λαβόντες σύνταξιν εις τους Ασφαλιστικούς των Οργανισμούς δικαιούνται οπωσδήποτε εκ του Ταμείου τούτου, εφ’ όσον έχουσιν ενδεκαετή υπηρεσίαν εις Ασφαλιστικόν Οργανισμόν και λοιπάς προϋποθέσεις του καταστατικού, (ήτοι δημοσίαν υπηρεσίαν) να λάβωσι σύνταξιν από το ως άνω Ταμείον, υπό τον όρον της υποβολής της σχετικής αιτήσεως εντός μηνός από της ισχύος του παρόντος. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.